CELEX: 32009D0811
Language: hu
Date: 2009-10-02 00:00:00
Title: 2009/811/EK: A Bizottság határozata ( 2009. október 2. ) egyes tagállamoknak a halászati adatok gyűjtésére, kezelésére és felhasználására vonatkozó nemzeti programjaihoz a 2009. évben nyújtott közösségi pénzügyi hozzájárulásról (az értesítés a C(2009) 7424. számú dokumentummal történt)

5.11.2009   
            
            
               HU
            
            
               Az Európai Unió Hivatalos Lapja
            
            
               L 289/16
            
         
      A BIZOTTSÁG HATÁROZATA
   
   (2009. október 2.)
   egyes tagállamoknak a halászati adatok gyűjtésére, kezelésére és felhasználására vonatkozó nemzeti programjaihoz a 2009. évben nyújtott közösségi pénzügyi hozzájárulásról
   (az értesítés a C(2009) 7424. számú dokumentummal történt)
   (2009/811/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (1) és különösen annak 24. cikke (1) bekezdésére,
   mivel:
   
               (1)
            
            
               A 861/2006/EK rendelet megállapítja azokat a feltételeket, amelyekkel a tagállamok közösségi hozzájárulást kaphatnak az adatgyűjtési és -kezelési nemzeti programjuk végrehajtása során felmerült kiadások fedezésére.
            
         
               (2)
            
            
               Az ilyen programokat a halászati ágazatban az adatok gyűjtésére, kezelésére és felhasználására szolgáló közösségi keretrendszer létrehozásáról, valamint a közös halászati politika tekintetében a tudományos tanácsadás támogatásáról szóló, 2008. február 25-i 199/2008/EK tanácsi rendelet (2) és a 199/2008/EK tanácsi rendelet alkalmazására vonatkozó részletes szabályok megállapításáról szóló, 2008. július 14-i 665/2008/EK bizottsági rendelet (3) előírásaival összhangban kell összeállítani.
            
         
               (3)
            
            
               A 199/2008/EK tanácsi rendelet 4. cikke (4) és (5) bekezdésének megfelelően Belgium, Bulgária, Dánia, Németország, Észtország, Írország, Görögország, Spanyolország, Franciaország, Olaszország, Ciprus, Lettország, Litvánia, Málta, Hollandia, Lengyelország, Portugália, Románia, Szlovénia, Finnország, Svédország és az Egyesült Királyság benyújtotta 2009-re és 2010-re vonatkozó nemzeti programját. E programokat a Bizottság a 199/2008/EK rendelet 6. cikke (3) bekezdésével összhangban jóváhagyta.
            
         
               (4)
            
            
               Az említett tagállamok benyújtották a 2009–2010-es időszakra vonatkozó éves költségvetési előrejelzéseiket is a halászati alapadatok gyűjtése és kezelése során felmerült tagállami kiadások tekintetében a 861/2006/EK tanácsi rendelet végrehajtására vonatkozó részletes szabályok megállapításáról szóló, 2008. november 3-i 1078/2008/EK bizottsági rendelet (4) 2. cikkének megfelelően. A Bizottság az 1078/2008/EK bizottsági rendelet 4. cikkében előírtak szerint a 199/2008/EK rendelet 6. cikkének (3) bekezdésével összhangban jóváhagyott nemzeti programok figyelembevételével értékelte a tagállamok éves költségvetési előrejelzéseit.
            
         
               (5)
            
            
               Az 1078/2008/EK rendelet 5. cikke előírja, hogy a Bizottságnak jóvá kell hagynia az éves költségvetési előrejelzéseket, valamint a 861/2006/EK rendelet 24. cikkében meghatározott eljárásnak megfelelően és az 1078/2008/EK rendelet 4. cikkben említett éves költségvetési előrejelzések értékelésének eredménye alapján határoznia kell az egyes nemzeti programokhoz nyújtandó éves közösségi pénzügyi hozzájárulásról.
            
         
               (6)
            
            
               A 861/2006/EK rendelet 24. cikke (3) bekezdésének b) pontja értelmében az éves pénzügyi hozzájárulás mértékét bizottsági határozatban kell megállapítani. Ugyanezen rendelet 16. cikke előírja, hogy az alapadatok gyűjtését tekintve a közösségi pénzügyi intézkedések mértéke nem haladhatja meg a halászati adatok gyűjtésére, kezelésére és felhasználására vonatkozó program végrehajtása során felmerülő tagállami kiadások 50 %-át. A 24. cikk (2) bekezdése úgy rendelkezik, hogy azokat az intézkedéseket kell előnyben részesíteni, amelyek a legmegfelelőbbek a KHP-hoz szükséges adatok gyűjtésének javításához.
            
         
               (7)
            
            
               Ez a határozat az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (5) 75. cikkének (2) bekezdése szerinti finanszírozási határozatnak minősül.
            
         
               (8)
            
            
               Az e határozatban előírt intézkedések összhangban vannak a halászati és akvakultúra-ágazati bizottság véleményével,
            
         ELFOGADTA EZT A HATÁROZATOT:
   1. cikk
   A tagállamoknak a halászati adatok gyűjtésére, kezelésére és felhasználására vonatkozó nemzeti programjaihoz a 2009. évben nyújtott közösségi pénzügyi hozzájárulás tagállamonkénti összegét és mértékét a melléklet állapítja meg.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2009. október 2-án.
      
         
            a Bizottság részéről
         
         Joe BORG
         
         
            a Bizottság tagja
         
      
   
   
      (1)  HL L 160., 2006.6.14., 1. o.
   
      (2)  HL L 60., 2008.3.5., 1. o.
   
      (3)  HL L 186., 2008.7.15., 3. o.
   
      (4)  HL L 295., 2008.11.4., 24. o.
   
      (5)  HL L 248., 2002.9.16., 1. o.
   
      MELLÉKLET
      
         2009–2010-ES NEMZETI PROGRAMOK
      
      
         2009 TEKINTETÉBEN A TÁMOGATHATÓ KIADÁSOK ÉS A KÖZÖSSÉGI HOZZÁJÁRULÁS FELSŐ HATÁRA
      
      
                  (EUR)
               
            
                  Tagállam
               
               
                  Támogatható kiadások
               
               
                  A közösségi hozzájárulás felső határa
                  (50 %-os mérték)
               
            
                  BELGIUM
               
               
                  1 416 944,00
               
               
                  708 472,00
               
            
                  BULGÁRIA
               
               
                  369 615,00
               
               
                  184 807,50
               
            
                  DÁNIA
               
               
                  5 978 374,00
               
               
                  2 989 187,00
               
            
                  NÉMETORSZÁG
               
               
                  5 779 328,00
               
               
                  2 889 664,00
               
            
                  ÉSZTORSZÁG
               
               
                  580 285,00
               
               
                  290 142,50
               
            
                  ÍRORSZÁG
               
               
                  6 103 290,00
               
               
                  3 051 645,00
               
            
                  GÖRÖGORSZÁG
               
               
                  4 437 307,00
               
               
                  2 218 653,50
               
            
                  SPANYOLORSZÁG
               
               
                  12 864 496,00
               
               
                  6 432 248,00
               
            
                  FRANCIAORSZÁG
               
               
                  12 138 570,00
               
               
                  6 069 285,00
               
            
                  OLASZORSZÁG
               
               
                  6 362 897,00
               
               
                  3 181 448,50
               
            
                  CIPRUS
               
               
                  462 877,00
               
               
                  231 438,50
               
            
                  LETTORSZÁG
               
               
                  443 750,00
               
               
                  221 875,00
               
            
                  LITVÁNIA
               
               
                  380 632,00
               
               
                  190 316,00
               
            
                  MÁLTA
               
               
                  602 884,00
               
               
                  301 442,00
               
            
                  HOLLANDIA
               
               
                  3 875 926,00
               
               
                  1 937 963,00
               
            
                  LENGYELORSZÁG
               
               
                  1 030 137,00
               
               
                  515 068,50
               
            
                  PORTUGÁLIA
               
               
                  2 962 407,00
               
               
                  1 481 203,50
               
            
                  ROMÁNIA
               
               
                  572 686,00
               
               
                  286 343,00
               
            
                  SZLOVÉNIA
               
               
                  194 614,00
               
               
                  97 307,00
               
            
                  FINNORSZÁG
               
               
                  1 652 991,00
               
               
                  826 495,50
               
            
                  SVÉDORSZÁG
               
               
                  5 121 508,00
               
               
                  2 560 754,00
               
            
                  EGYESÜLT KIRÁLYSÁG
               
               
                  9 339 135,00
               
               
                  4 669 567,50
               
            
                  ÖSSZESEN
               
               
                  82 670 653,00
               
               
                  41 335 326,50